CELEX: C2005/143/15
Language: fi
Date: 2005-06-11 00:00:00
Title: Yhteisöjen tuomioistuimen tuomio, (kuudes jaosto) 14 päivänä huhtikuuta 2005, asiassa C-146/04: Euroopan yhteisöjen komissio vastaan Alankomaiden kuningaskunta (Jäsenyysvelvoitteiden noudattamatta jättäminen — Direktiivit 2000/69/EY ja 2001/81/EY — Ilman epäpuhtaudet — Kansalliset päästörajat — Täytäntöönpanon laiminlyönti)

11.6.2005   
            
            
               FI
            
            
               Euroopan unionin virallinen lehti
            
            
               C 143/12
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   14 päivänä huhtikuuta 2005,
   asiassa C-146/04: Euroopan yhteisöjen komissio vastaan Alankomaiden kuningaskunta (1)
   
   (Jäsenyysvelvoitteiden noudattamatta jättäminen - Direktiivit 2000/69/EY ja 2001/81/EY - Ilman epäpuhtaudet - Kansalliset päästörajat - Täytäntöönpanon laiminlyönti)
   (2005/C 143/15)
   Oikeudenkäyntikieli: hollanti
   Asiassa C-146/04, jossa on ollut kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 19.3.2004, Euroopan yhteisöjen komissio (asiamiehinään M. van Beek ja G. Valero Jordana) vastaan Alankomaiden kuningaskunta (asiamiehinään: H. G. Sevenster ja J. van Bakel), yhteisöjen tuomioistuin (kuudes jaosto), toimien kokoonpanossa: jaoston puheenjohtaja A. Borg Barthet (esittelevä tuomari) sekä tuomarit S. von Bahr ja. J. Malenovský, julkisasiamies: P. Léger, kirjaaja: R. Grass, on antanut 14.4.2005 tuomion, jonka tuomiolauselma on seuraava:
   
               1)
            
            
               Alankomaiden kuningaskunta ei ole noudattanut ilmassa olevan bentseenin ja hiilimonoksidin raja-arvoista 16 päivänä marraskuuta 2000 annetun Euroopan parlamentin ja neuvoston direktiivin 2000/69/EY ja tiettyjen ilman epäpuhtauksien kansallisista päästörajoista 23 päivänä lokakuuta 2001 annetun Euroopan parlamentin ja neuvoston direktiivin 2001/81/EY mukaisia velvoitteitaan, koska se ei ole antanut kyseisten direktiivien noudattamisen edellyttämiä lakeja, asetuksia ja hallinnollisia määräyksiä.
            
         
               2)
            
            
               Alankomaiden kuningaskunta velvoitetaan korvaamaan oikeudenkäyntikulut.
            
         
      (1)  EUVL C 106, 30.4.2004.